Ramaphosa: Radikale ekonomiese transformasie nou nodig | Maroela Media
"Covid-19 het ons ekonomie 'n groot slag toegedien en ons gaan dit nou moet aanpak."
Só het pres. Cyril Ramaphosa Dinsdag in Durban gesê waar hy en dr. Zweli Mkhize, minister van gesondheid, KwaZulu-Natal besoek het om die provinsie se reaksie op die Covid-19-pandemie te assesseer.
Volgens Ramaphosa het die stimuluspakket wat die regering aangekondig het, grootliks op die ekonomiese en maatskaplike trefslag van die pandemie gefokus. "Covid-19, om dit reguit te stel, bied ons die geleentheid om te herbesin rakende die ekonomiese aspek van ons lewe. Ek bestempel dit as 'n post-oorlogsituasie. Ons veg teen 'n onsigbare vyand. Dit is tyd om te begin beplan vir 'n post-oorlogsituasie wat uitdagings en geleenthede bring."
Ramaphosa is van mening dat daar nou "pilare van 'n nuwe ekonomie" ingestel moet word en dat dinge nie meer soos voorheen gedoen kan word nie. Hy meen daar moet 'n nuwe ekonomie met nuwe sektore gevestig word.
"Baie mense gaan hul werk verloor. Ons moet werk vind en skep vir ons mense wat hul werk gaan verloor. Ons moet onsself afvra wat die nuwe visie vir ons land is. Ons moet met 'n duidelike ekonomiese strategie vorendag kom. Die belangrikste beginsel is dat ons 'n ekonomiese toekoms moet bou wat gaan verseker dat die bestaande groei inklusief en bemagtigend is. Bemagtigend vir vroue, vir jong mense en hoofsaaklik vir swart mense. Die ekonomiese toekoms wat ons gaan uitkerf, moet op radikale ekonomiese transformasie geskoei wees."
Ramaphosa het ook van die geleentheid gebruik gemaak om Mkhize te loof vir die "uitstekende werk" wat hy doen en vir sy "leiding en leierskap" in die stryd teen die Covid-19-pandemie. Volgens die president is die lof wat Suid-Afrika kry van internasionale liggame soos die Wêreldgesondheidsorganisasie (WGO) danksy die werk wat Mkhize doen. Ramaphosa het gesê dié internasionale liggame kyk na Suid-Afrika as voorbeeld van hoe ander lande veronderstel was om op die pandemie te reageer.
Daar is egter beklemtoon dat die stryd nog ver van verby is. Volgens Ramaphosa het Suid-Afrika nie op duimsuiery nie, maar eerder op wetenskap staatgemaak rakende besluite – dit het die land gevolglik internasionaal baie goed geplaas.
"Ons het nie verwarrende boodskappe uitgestuur nie. Ons benadering is baie direk en wetenskaplik." Ramaphosa was ook vol lof vir Nkosazana Dlamini-Zuma, minister van samewerkende regering en tradisionele sake, vir haar bestuur van die ramptoestand.
Covid-19: Sterftes in tronk aangemeld
Duidelik word die Covid-19 situasie misbruik om die ekonomie doelbewus te vernietig en die ANC se rapid economic transformation beleid te implementeer. Duidelik het die blanke en kleurling min plek in hul nuwe ekonomiese orde volgens Ramphosa se woorde. Kommunisme lê voor die deur, al ekonomie wat hulle ken.
Werk vir jongmense, vroue en hoofsaaklik swart mense. So wat se ons president eintlik. Hy wil kos en hulp he van die blankes maar nerens is daar plek vir hulle nie, nou wonder ons of die virus regtig so erg is as wat ons politisie sê en of dit net hul manier is om van ons ontslae te probeer raak. My ouma het altyd gesê GOD sit hoog maar hy sien laag. Oppas, julle weerspreek julself in elke wet wat julle neerle. 50 mag by n begrafnis wees, maar mag die trou of kerkdienste he nie, ons het GOD nou… Lees meer »
Altyd werk skep vir swart eerste. Wanneer gaan Ramaphosa besef die land bestaan uit meer as een etiese groep. Ras moet verdwyn uit ons samelewing. Die hele SA is in gemors as gevolg van COVID-19 en almal gaan swaar kry om op te bou en aan die lewe te bly vorentoe.
Hierdie boodskap is hard en duidelik: wit mense is nie meer welkom nie. Ek stel die volgende 3 opsies voor: 1. Bring 'n tipe apartheid terug waar die grondwet sê presies watse regte wit mense wel het. Waar mag ons bly, waar mag ons werk, tot op watter vlak mag ons bevordering kry ens. 2. Verskuif al die wit mense Wes-Kaap toe. Maak dit 'n selfregerende tuisland wat buitelandse beleggings toelaat. Maak belasting hoër daar as in die res van SA. China doen dit reeds met Hong Kong en Macao en dit werk. 3. Deporteer die wit mense na Europa… Lees meer »
Sy ekonomie gaan nêrens alvorens hy nie diskriminerende wette skrap wat n klein gedeelte van die bevolking terughou om die ekonomie te groei nie.